CELEX: 32022R0413
Language: hu
Date: 2022-03-10 00:00:00
Title: A Bizottság (EU) 2022/413 végrehajtási rendelete (2022. március 10.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 330. alkalommal történő módosításáról

2022.3.14.   
               
               
                  HU
               
               
                  Az Európai Unió Hivatalos Lapja
               
               
                  L 85/1
               
            
         A BIZOTTSÁG (EU) 2022/413 VÉGREHAJTÁSI RENDELETE
         (2022. március 10.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 330. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
         mivel:
         
                     (1)
                  
                  
                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
                  
               
                     (2)
                  
                  
                     2022. március 7-én az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést felvesz az azon személyekre, csoportokra és szervezetekre vonatkozó jegyzékbe, amelyekre vonatkozóan a pénzeszközök és gazdasági erőforrások befagyasztását alkalmazni kell.
                  
               
                     (3)
                  
                  
                     A 881/2002/EK rendelet I. mellékletét ezért ennek megfelelően módosítani kell.
                  
               
                     (4)
                  
                  
                     Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
                  
               ELFOGADTA EZT A RENDELETET:
         
            1. cikk
            A 881/2002/EK rendelet I. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 10-én.
            
               
                  a Bizottság részéről,
               
               
                  az elnök nevében,
               
               
                  főigazgató
               
               
                  a Pénzügyi Stabilitás, a Pénzügyi Szolgáltatások és a Tőkepiaci Unió Főigazgatósága
               
            
         
         
            (1)  HL L 139., 2002.5.29., 9. o.
         
      
      
         
            MELLÉKLET
            A 881/2002/EK rendelet I. mellékletében a „Jogi személyek, csoportok és szervezetek” rész a következő bejegyzéssel egészül ki:
            
               „KHATIBA AL-TAWHID WAL-JIHAD (KTJ), (eredeti írásmód: Катиба ат-Таухид валь-Джихад); más néven: a) JANNAT OSHIKLARI; b) Jama`at al-Tawhid wal-Jihad; korábbi nevén: JANNAT OSHIKLARI. Címe: n.a. Egyéb információ: a Khatiba al-Tawhid wal-Jihad (korábbi nevén Jannat Oshiklari) terrorista szervezet, amely az Al-Nusrah Front for the People of the Levant nemzetközi terrorszervezet égisze alatt működik. A csoport elsősorban a Szíriai Arab Köztársaság Hama, Idlib és Ladhiqiyah tartományában működik, emellett Törökországban, Kirgizisztánban, Üzbegisztánban, az Oroszországi Föderációban, Tádzsikisztánban, Kazahsztánban, Egyiptomban, Afganisztánban és Ukrajnában is folytat műveleteket. A KTJ harcosainak száma körülbelül 500. A KTJ olyan terrorista szervezetekkel is együttműködik, mint a Khatiba Imam al-Bukhari és az Islamic Jihad Group. A 7d. cikk (2) bekezdésének i) pontjában meghatározott megjelölés időpontja: 2022.3.7.”